
                                                                       УТВЪРЖДАВАМ







                         
КМЕТ: ……………..............
                                                                                                   /ДЕНЧО  БОЯДЖИЕВ/
ПРАВИЛА
за
условията и реда на осигуряване с дървесина населението на община Разград от ОП „Разградлес” гр. Разград
Раздел I

Общи положения

    Чл.1.  С тези правила се определят условията и редът за продажба на дървесина на населението, живеещо постоянно в община Разград.
    Чл.2. Ползването на дървесина от общинските горски територии за задоволяване потребностите на население се осъществява от Общинско предприятие (ОП) „РАЗГРАДЛЕС” гр. Разград, което самостоятелно организира и изпълнява дейностите по добив и транспортиране.

    Чл.3. ОП ”РАЗГРАДЛЕС” гр. Разград продава технологична дървесина и дърва за огрев за задоволяване нуждите на населението в община Разград франко адрес на потребителя и от складова база в гр. Разград, находяща се на ул. „Костур” № 34.  

    Чл.4. Цената на технологична дървесина и дървата за огрев от склад в гората се определя от Общински съвет – Разград.

Раздел II
Условия и ред за закупуване на дърва за огрев
    Чл.5. За осигуряване на населението с дървесина за огрев, с приоритет се включват насаждения, в които ще се изваждат сечи с преобладаване на цер, габър и други твърди широколистни видове.
    Чл.6. (1) Продажба на дърва за огрев се извършва на лица с постоянен или настоящ адрес в общината или на лица, собственици на имот на територията на община Разград.

(2) Количеството дърва за огрев за продажба е съгласно утвърденото с Годишния план, като закупуването е до изчерпването му. 

(3) Общото количество дървесина, което физическо лице може да закупи е до 20 кубически метра за календарна година.

(4) Закупената от ОП „РАЗГРАДЛЕС“ гр. Разград дървесина е за собствени нужди и е без право на продажба. 

  
Чл.7. (1) Закупуването на дърва за огрев се извършва по един от следните начини:

а/ чрез вписване в списък по образец лично на купувача срещу представяне на документ за самоличност – за град Разград – в административната сграда на ОП „РАЗГРАДЛЕС“ гр. Разград, с адрес: гр. Разград, ул. „Бели Лом“ №47, ет.1; - за населените места – в съответното кметство;

б/ чрез подаване на заявление по образец по електронната поща на ОП „РАЗГРАДЛЕС“ гр. Разград и чрез изпращането му чрез пощенски оператор – в оригинал, когато заплащането при закупуването на дърва за огрев се извършва от трето лице, което няма регистрация по постоянен или настоящ адрес на територията на община Разград в полза на лице, отговарящо на условията по чл.6, ал.1. Заявлението е публикувано на интернет страницата на ОП „РАЗГРАДЛЕС“ гр. Разград: https://www.op-razgradles.com/, от където може да бъде изтеглено.

(2) Заплащането на заявеното количество дърва за огрев се извършва при вписването в списъка – за лицата по буква “а“, за което същите получават квитанция и по посочената в заявлението банкова сметка – за лицата по буква „б“ от предходната алинея.

   Чл.8. Кметовете и кметските наместници до 25-то число на съответния месец са длъжни да представят в ОП „РАЗГРАДЛЕС“ завереният с подпис и печат списък, придружен със съответните приходно-касови ордери.

   Чл.9. Заявеното количество дърва за огрев се доставя на адрес, но не по-късно от 15 декември на текущата година.

    Чл.10. Дървата за огрев се получават лично от заявилото ги лице или от лицето, изрично посочено в списъка по чл.7, ал.1, буква „а“, което може да бъде само друго лице от домакинството, или от лицето, посочено в заявлението по  чл.7, ал.1, буква „б“, срещу представяне на документ за самоличност и квитанция за закупуването им, както следва: от складовата база на ОП „РАЗГРАДЛЕС“ с адрес: гр. Разград, ул. „Костур“ №34 за жителите на града и за собствениците на имоти в града; на адрес – за останалите населени места на територията на община Разград.
   Чл.11. При отказ от приемане на доставена дървесина, на купувача се връща заплатената цена след прихващане на сумата по действително направените разходи по транспортиране на дървесината. 

   Чл.12. (1) Възражения по отношение срока за изпълнение на доставката на дървата за огрев, както и рекламации по отношение на доставеното количество дървесина – количество и качество, се правят писмено до 3 /три/ дни от настъпване на забавата или от деня на доставката, лично от лицето, вписано като заявител или от упълномощен представител в деловодството на ОП „РАЗГРАДЛЕС“ гр. Разград.

(2) Получена обла дървесина, подложена на допълнителна обработка, не подлежи на рекламация.

(3) Проверката на дървесината обхваща нейното подреждане във фигура, която позволява замерването и установяването на количеството. 

(4) В срок до 3 /три/ работни дни от проверката по предходната алинея, ОП „РАЗГРАДЛЕС“ гр. Разград писмено уведомява жалбоподателя за констатациите по протокола на назначената комисия.
Раздел III
Задължения и отговорности на длъжностните лица
   Чл.13. Кметът на населено място или кметският наместник поставя на видно място разписаната процедура по продажба на дърва за огрев от ОП ”РАЗГРАДЛЕС” гр. Разград.
   Чл.14. Кметът на населено място и кметският наместник представя до 25 – то число на текущия месец, списъците на лицата заплатили дървесина за огрев и внася съответната сума  в касата на ОП „РАЗГРАДЛЕС“ гр. Разград.

   Чл.15. Кметът на населено място и кметския наместник записва лица и приема суми за дърва за огрев само на лица живеещи и/или притежаващи имоти в съответното населеното място.
   Чл. 16. ОП „РАЗГРАДЛЕС” гр. Разград е длъжно да осигури необходимите количества заявена дървесина от кметствата и град Разград в срок и качество съгласно БДС.

   Чл. 17. ОП ”РАЗГРАДЛЕС” гр. Разград изпълнява заявката за дърва за огрев за всяко едно населено място до 15 декември на текущата година по реда на внасяне на списъците.
   Чл. 18.(1) ОП „РАЗГРАДЛЕС“ гр. Разград не носи отговорност за забава при изпълнение на доставката на дървесината при наличие на форсмажорни обстоятелства – природни и стихийни бедствия, продължителни валежи, пожар, забрана за горско-стопански дейности във връзка с епидемии АЧС и/или други.
(2) В случаите по ал.1, срокът, през който е продължила забавата се счита за срок, удължаващ разписаните в тези Правила срокове за доставка.
ПРЕХОДНИ И ЗАКЛЮЧИТЕЛНИ РАЗПОРЕДБИ


§    1. Изпълнението на  Правила се възлага на Директора на ОП „Разградлес” гр. Разград.

§    2. Контролът по прилагането на Вътрешните правила се възлага на ресорния зам. - кмет на Община Разград.

Съгласувал:

